Dinaka ke mmino o bonalang thata mo dikgaolong tsa Botlha-tsatsi tse di mo tikologong ya noka ya Limpopo e e kgaoganyang Botswana le Aferika Borwa. Ke mmino o mo Botswana o bidiwang mmino wa Babirwa mme kwa Aferika Borwa o bidiwa mmino wa Sepedi mme merafe e mebedi e ele morafe ole mongwe mme o bidiwa ka maina a farologaneng. Dinaka ke Leina la mmino o mo mafatsheng o mabedi le le amogelesega gape le itsege hela thata. Ke mmino o nang le sedimo (kobamelo badimo) o ka one morafe oka ipelelang letlhafula (Dikgafela) kgotsa paka e ntle, morafe o ka rapedisa pula kgotsa wa ipelela moletlo o motona jaaka meletlo ya bogosi.Dinaka di binwa ke banna le basadi ba apere diaparo tsa ngwao kgotsa tsa bone fela tse gantsi di sa patelesegeng go tshwana, mongwe le mongwe o tsena mo mminong ka se a se apereng le se a se tshwereng jaaka phala kana lonaka e ka nna la kgomo kana phologolo mme moropa ke nngwe ya didirisiwa tsa konokono. moopedi o tlhabeletsa pina (kosha) mme morafe kgotsa setlhopha se mo arabe ka go opela, ba bina ka maoto ka tsela o ka bonang okare ba faapana, ba letsa melodi le megolokwane